stanford-oval/wikipedia huggingface dataset:
א' זה אבא
טענות התנועה

הליכים בבתי המשפט לענייני משפחה ונוער מתנהלים בדלתיים סגורות, מה שמונע, לדברי אנשי התנועה, ביקורת ציבורית אפקטיבית ואף עלול להוות פתח לשחיתות שלטונית. כמו כן, מפנה התנועה אצבע מאשימה כלפי עובדות סוציאליות מסוימות הלוקחות לדבריה חלק ב"אפליה מוסדית" נגד גברים. לדעת החברים בתנועה, מצב החוק ומערכות הרווחה במדינת ישראל מובילים למקרי התאבדות בקרב אבות גרושים. ב-9 בנובמבר 2014 פרסם שיפרמן מאמר דעה באתר חדשות ערוץ 10 שבו טען כי מערכת החוק בישראל בנויה כדי להתעלל באבות גרושים. בדבריו טען כי בתהליך הגירושין בישראל ישנה אפליה מינית נגד אבות. לטענתו, האפליה מתבטאת בכך שאבות הם הנושאים העיקריים בנטל הפרנסה, בחובות כלפי המדינה וממול ישנה לדבריו העדפה מוסדית לטובת האמהות בהסדרים שלאחר הגירושין.
פעילות

התנועה פועלת לקידום ויישום המלצות ועדת שניט וועדת שיפמן; מקיימת כנסים ואירועים; פועלת בערוצים חוקיים ומשפטיים נגד עובדי מדינה הפוגעים בעקרונות התנועה כגון שופטים ועובדי רווחה, הן בארץ והן בחו"ל; מספקת תמיכה מורלית לחבריה ומהווה כר לסיוע ועזרה הדדית בין חברי הקבוצה; משתדלת בכנסת לצורך קידום ויישום שוויון מגדרי בהורות ומקיימת הפגנות ועצרות מחאה. כמו כן, מספקת התנועה לעיתים ייעוץ משפטי בהתנדבות מצד משפטנים ועורכי דין הנמנים גם הם על חברי התנועה והמאמינים בעקרונותיה ופועלים גם הם במישורים רבים לקידום שוויון מגדרי בהורות כפי הבנתם.
בנוסף פועלת התנועה להפצת מידע רלוונטי על ידי אמצעי התקשורת השונים.
ראו גם

הורות משותפת
משמורת ילדים
הורות לאחר גירושין או פרידה
תנועת הגברים
התנועה לזכויות הגבר
אפליית גברים
הערות שוליים

↑  קורין אלבז-אלוש, מייסד ארגון אבות גרושים מתכנן מחאה בבחירות, באתר mynet‏ פתח תקוה, 12 בפברואר 2015
↑   'א' זה אבא': מחאת האבות הגרושים - "חבר כנסת שלא תומך בנו תומך בפגיעה בילדים!" - ריאיון מתוך תוכניתו של גבי גזית, באתר האינטרנט של רדיו ללא הפסקה, 16 בינואר 2014
↑  מיכל יעקב יצחקי, איפה הילד?, באתר ישראל היום, 25 בנובמבר 2015
↑  א' זה אבא ! מאבק הילדים לשני הורים, באתר www.facebook.com
↑  אברהם בן חורין, "גל התאבדויות של אבות גרושים", באתר ערוץ 7, 11 במאי 2014
↑   אמיר שיפרמן, דעה: מערכת החוק בישראל בנויה כדי להתעלל באבות גרושים, באתר nana10‏, 9 בנובמבר 2014
אוגוסטו דה קוסטה

אוגוסטו דה קוסטה (בפורטוגזית: Augusto da Costa;‏ 22 באוקטובר 1920 – 1 במרץ 2004) היה כדורגלן ברזילאי, ששיחק בעמדת הבלם.
ביוגרפיה

אוגוסטו עשה את הופעת הבכורה שלו בשנת 1936 במדי סאו קריסטובאו. לאחר שמונה שנים בה עזב אותה ובשנת 1945 השיג זימון לנבחרת ברזיל ואת המעבר למועדון ואסקו דה גאמה. הוא זכה עם ואסקו ב-5 תוארי אליפות ריו דה ז'ניירו ובטורניר שקדם לקופה ליברטדורס, אליפות דרום אמריקה לאלופות בשנת 1948. אוגוסטו הוא למעשה מי שתיכל ופצע קשות את דונדיניו, אביו של אגדת הכדורגל פלה, פציעת ברך שממנה לא היה יכול לחזור לשחק.
במדים הלאומיים ערך 18 הופעות וכבש שער אחד. לאחר שסיים במקום השני בקופה אמריקה 1946 הוא זכה עימה בתואר שלוש שנים לאחר מכן. אוגוסטו היה לקפטן הנבחרת במונדיאל 1950 אותו אירחה והייתה פייבוריטית לזכייה, אך הפסידו במשחק המכריע 2–1 לאורוגוואי במשחק שכונה בשם "מרקנאסו".
תארים

אליפות ריו דה ז'ניירו (5): 1945, 1947, 1949, 1950, 1952
אליפות דרום אמריקה לאלופות: 1948
סגנית גביע העולם: 1950
קופה אמריקה: 1949
סגנית: 1946
קופה ריו ברנקו: 1947
אווטאר (חיות)

בסרט אווטאר יש מספר סוגי חיות. הערך הזה מפרט אותם.
לאונופטריקס ענק (Great Leonopteryx)

לאונופטריקס ענק (בנ'אבית: Toruk, בתעתיק לעברית: טורוק, שמו המדעי: Leonopteryx rex) הוא יצור מעופף בעולם של אווטאר. לפי שפת הנא'בית, משמעות שמו היא הצל האחרון, והוא נקרא כך מכיוון שהוא הטורף הכי גדול בפנדורה וכאשר הוא תוקף הוא צונח על טרפו, ולכן הדבר האחרון שהטרף רואה זה הצל של הטורוק. לטורוק יש חולשה אחת: מפני שהוא הטורף הכי גדול, הוא לא פוחד שיתקיפו אותו מלמעלה, כך שהוא מסתכל לכל כיוון אפשרי חוץ מלמעלה. את החולשה הזאת ג'ייק ניצל כדי לרכב על הטורוק ולהוביל את הנאבי למלחמה בבני האדם. רוכב על הטורוק (לא משנה מאיזה גזע הוא) נקרא טורוק מאקטו (Toruk Makto, רוכב הטורוק). אפשר לרכוב על הטורוק רק כשגורל הנאבי בסכנה (לפי הנבואה). הטורוק נראה עם ג'ייק עליו בכרזה של הסרט.
באנשי ההרים (Mountain Banshee)

באנשי ההרים (בנא'בית: Ikran, בתעתיק לעברית: איקראן) הוא יצור מעופף בעולם של אווטאר. האיקראן הוא הטרף העיקרי של הטורוק, אף על פי שלטורוק אין סיבה לא לאכול גם נאבי יחד איתו. איקראן היא החיה שעליה רוכבים כל הנא'בים, אבל לא נא'בי שרוכב על הטורוק, אף על פי שלפי הסרט ג'ייק השתמש באיקראן שלו כדי לרכוב על הטורוק. האיקראן גדל ליד הרי הללויה. כדי לרכוב עליו צריך ליצור איתו את הקשר בעזרת איבה. לרוכב על האיקראן קוראים איקראן מאקטו (Ikran Makto, רוכב האיקראן).
פאלי (Pally)

פאלי הוא יצור יבשתי בעולם של אווטאר, שגופו דמוי סוס, בעל שש רגליים וראשו דמוי ראש של דב נמלים. כמו האיקראן, גם אותו צריך ליצור איתו קשר בעזרת איבה כדי לרכוב עליו. הפאלי היא חיה לא כל כך משמעותית בסרט, וכנראה בגלל זה ג'ייק לא רכב עליו כל כך טוב. הפאלי הוא יצור שהנאבי משתמשים בו במלחמות.
האמרהד טיטאנות'ר (Hammerhead Titanothere)

האמרהד טיטאנות'ר (בנא'בית: Angtsìk, בתעתיק לעברית: אנגסטיק', שמו המדעי: Titanotheris hammercephalis) הוא יצור יבשתי בעולם של אווטאר, הרביבור (אוכל צמחים) בעל ראש פטיש. הטיטאנותר הוא דמוי קרנף וראשו דמוי פטישן. האנגטסיק התקיף את האווטארים, וגרם לג'ייק ליפול אל עדר רעב של זאבי צפע.
ת'נאתור (Thanator)

ת'נאתור (בנא'בית: Palulukan, בתעתיק לעברית: פאלולוקאן, שמו המדעי: Thanatora ferox) הוא יצור יבשתי בעולם של אווטאר, והוא טורף העל של פנדורה. פירוש שמו בנא'בית הוא "פה יבש מביא הפחד". היצור הוא דמוי פנתר גדול, בעל נוצות מאחורי ראשו. הנאבי רוכבים עליו בסכנה גדולה מאוד. עזר לנאבי במלחמה.
זאב צפע (Viperwolf)

זאב צפע (בנא'בית: Nantang, בתעתיק לעברית: ננטאנג, שמו המדעי: Caniferratus costatus) הוא יצור יבשתי בעולם של אווטאר, קרניבור (אוכל בשר) דמוי זאב לילי בעל שש רגליים כמו הפאלי, הצד בלהקות. המקביל של זאב בירח פנדורה. ג'ייק נפל בגלל האנגטסיק' ללהקה רעבה של זאבי צפע שעברה במקום.
יריק (Yaric)

יריק יצור יבשתי בעולם של אווטאר, יצור דמוי איל בעל שש רגליים כמו פאלי וזאב צפע.
אנמונואיד (Anemonoid)

אנמונואיד (בנא'בית: Fyuatx, בתעתיק לעברית: פיוטקס, שמו המדעי: Cataracta anemonica) הוא יצור שגר בביצות ובאגמי פנדורה. זהו יצור חסר חוליות עם זרועות קטנות ורעילות לאכילה. הוא פולט אורות בצבעי פסטל רבים. דגים קטנים נמשכים אל זרועותיו בגלל פליטת האור ולאחר מכן הוא אוכל אותם. אנמונואיד מרצף את רצפות היער ונתיבי המים הצפופים, ומספק את האור הרב ביותר בנוף הלילה בפנדורה. הוא יכול להגיע לאורך של עד שני מטרים. שמו כנראה בא מיוונית, מהמילה anemōnē, שמשמעותה היא "בתו של הרוח".
דיירהורס (Direhorse)

דיירהורס (בנא'בית: Pa'li, בתעתיק לעברית: פא'לי, שמו המדעי: Equidirus hoplites) הוא יצור יונק צוף, בעל מראה המזכיר במעט סוס, עם צוואר ארוך מאוד וראש קטנים. הוא בערך בגודל של פיל. הם יצורים מקומיים של פנדורה. כשהם בטבע, הם נעים יחד בעדר רופף בין היערות, וניזונים מקליפות עצים ושיחים. עדרים בעלי עשרות פריטים נצפו מכלי טיס, אך עדויות (כולל השפעה סקאטולוגית וצמחית) מצביעות על כך שעדרים של יותר ממאה פריטים אינם נדירים.
הדיירהורס הוא אוכל-כל המשתמש בחוטם הארוך שלו, כמו גם בלשונו הארוכה דמוית הג'ירפה, כדי לאכול לשד. הוא מסוגל לצרוך חלבונים באמצעות חרקים הכלואים בתוך הלשד. הם משתמשים גם בלשונות אלה כדי לספוג צוף מפרחים מסוימים.
הערות שוליים

1 2 3 4 5  כל חיה בעולם של אווטאר צריכה את היכולת של הקשר עם איבה כדי שירכבו עליה
אוניית קיטור

אוניית קיטור אמריקאית משנת 1860
אוניית קיטור או ספינת קיטור היא אונייה המשתמשת במנוע קיטור ימי כמקור הנעה. אוניות הקיטור היו נפוצות בראשית המאה ה-19, עד שאת מקומם תפסו אוניות המונעות באמצעות טורבינת קיטור ומנוע דיזל.
מקור השימוש בקיטור להפקת אנרגיה נעוץ בהמצאתו של דני פפן, שפיתח מנוע קיטור בוכנאי ראשון מסוגו. מאוחר יותר תומאס ניוקומן פיתח ב-1712 את מנוע הקיטור הראשון שבא לידי שימוש מעשי. השכלולים והשיפורים שהגה ויישם ג'יימס ואט במחצית השנייה של המאה ה-18 הגדילו בשיעור ניכר את נצילות מנוע הקיטור ובה בעת הקטינו את ממדיו. השימוש המסחרי המוצלח הראשון במנוע קיטור להנעת כלי שיט אירע כמאה שנים אחרי ניוקומן, ב-1802, כאשר המהנדס הסקוטי ויליאם סימינגטון בנה את "ספינת הקיטור השימושית" הראשונה בעולם – "שארלוט דאנדס" (Charlotte Dundas). ב-1811 בנה רוברט פולטון האמריקני את ספינת הקיטור הראשונה בעולם שזכתה להצלחה מסחרית, היא "נורת' ריבר" (North River Steamboat) – המוכרת יותר בשם "קלרמונט", שהונעה על ידי מנוע קיטור של ואט.
בעקבות הצלחתו של פולטון התפתחה במהירות בנייתן של ספינות קיטור משני עברי האוקיינוס האטלנטי. טווח הפלגתן של ספינות הקיטור הראשונות היה קצר ויכולות השיט שלהן לקויות בשל משקלן הרב, ההספק הנמוך של מנועיהן ונטייתן להתקלקל לעיתים תכופות, אך למרות זאת פעלו בהצלחה לא מבוטלת בנהרות ותעלות ובהפלגות קצרות לאורך החופים. אוניית הקיטור הראשונה שחצתה את האוקיינוס האטלנטי הייתה "סבנה" (SS Savannah), שהפליגה ב-1819 מסבנה שבג'ורג'יה אל ליברפול באנגליה, אך היא ניצלה גם את אנרגיית הרוח בעת ההפלגה. אוניית הקיטור הראשונה שערכה הפלגות טרנס-אטלנטיות סדירות הייתה אוניית המשוטות "גרייט וסטרן" (Great Western), ב-1838.
בד בבד עם ההתקדמות הטכנולוגית במאה ה-19 התפתחה גם ספינת הקיטור. ההנעה באמצעות גלגלי משוטות פינתה את מקומה בהדרגה להנעה באמצעות מדחף. השימוש בברזל ואחר כך בפלדה לבניית אוניות דחק את מסורת הבנייה מעץ ואיפשר להגדיל עוד יותר את ממדיהן.
במהלך המאה ה-20 קטן השימוש באוניות המונעות בקיטור, לטובת השימוש במנועי דיזל ומנועים מודרניים אחרים. כיום, תחילת המאה ה-21, השימוש באוניות קיטור מוגבל לרוב לצרכים תיירותיים בלבד, כמו גם במדינות בלתי מפותחות.
לקריאה נוספת

Gardiner, Robert (editor) (1990), The Advent of Steam – The Merchant Steamship before 1900. London, Conway Maritime Press.
Gardiner, Robert (editor) (1992), Steam, Steel and Shelfire – The Steam Warship 1815-1905. London, Conway Maritime Press.
Maber, M. (1980), Channel Packets and Ocean Liners, 1850-1970. National Maritime Museum – The Ship Series. London, HMSO.
Rotten Tomatoes

| --- | --- |


משרדי האתר בעיר בריזביין שבקליפורניה. משרדים נוספים נמצאים בלוס אנג'לס, לונדון וסידני.
 סוג:  אתר אינטרנט 
 תקופת הפעילות:  19 באוגוסט 1998 – הווה (26 שנים)
 מייסדים:  סת' דואונג
 בעלות:  האחים וורנר
 שירותים עיקריים:  ריכוז ביקורות סרטים פורום
 הרשמה:  אופציונלי
 www.rottentomatoes.com
 
סמליל האתר עד 2018
Rotten Tomatoes (בתרגום לעברית: עגבניות רקובות) הוא אתר אינטרנט אמריקאי המקבץ ביקורות, מידע וחדשות אודות סדרות טלוויזיה וסרטי קולנוע. הביקורות באתר נאספות ממקורות עיתונאיים שונים, והוא מחשב את אחוז הביקורות החיוביות שסרט או סדרה קיבלו. מקור שמו של האתר הוא קלישאה עתיקה – השלכת עגבניות וירקות רקובים אחרים על המופיעים על במת תיאטרון אם ההופעה הייתה גרועה במיוחד. האתר נמצא בבעלות משותפת בין החברות האחים וורנר-דיסקברי ו-NBC-יוניברסל.
היסטוריה

Rotten Tomatoes הושק ב-19 באוגוסט 1998 כפרויקט צדדי של סת' דואונג. מטרתו ביצירת האתר הייתה, לדבריו: "ליצור אתר שבו תהיה לאנשים גישה לביקורות ממגוון מבקרים בארצות הברית". השראתו של דואונג להקמת האתר נבעה מכך שכמעריץ של ג'קי צ'אן הוא החל לאסוף את כל הביקורות על סרטיו של צ'אן כאשר הן פורסמו בארצות הברית. הסרט הראשון אשר הועלו מקבץ ביקורות עליו היה "Your Friends & Neighbors", והאתר זכה להצלחה מיידית ואזכורים בכלי תקשורת שונים. דואונג חבר לפטריק לי, שאותו הכיר באוניברסיטת קליפורניה בברקלי, ולסטיבן ואנג, שותפו הקודם לחברת עיצוב אינטרנט, במטרה להפעיל את האתר במתכונת מלאה. האתר הושק באופן רשמי ב-1 באפריל 1999.
ביוני 2004 רכשה ענקית הבידור IGN את האתר; סכום העסקה לא פורסם. בספטמבר 2005 נרכשה IGN על ידי "פוקס אינטראקטיב מדיה" השייך לתאגיד המדיה "News Corporation" האמריקאי, השלישי בגודלו בעולם (נכון ל-2009). ב-4 בינואר דווח כי חברת המדיה "Flixster" רכשה את האתר, ובמאי 2011 רכשה האחים וורנר את האתר יחד עם Flixster.
האתר משתף פעולה עם אתר קטעי סרטים (Rotten Tomatoes).
תיאור האתר

Rotten Tomatoes כולל ביקורות מקוונות מאת מחברים שונים שאושרה חברותם בגילדה של כותבים או בהתאחדות מבקרי קולנוע מסוימת. צוות האתר קובע לכל ביקורת האם היא חיובית (בעגת האתר: "fresh", כלומר "טרי" - מסומן באייקון של עגבנייה אדומה) או שלילית ("Rotten", "רקוב", מסומן באייקון של עגבנייה מעוכה). בסוף כל שנה מקבל סרט אחד את סימון "עגבניית הזהב", שמשמעותו היא שהסרט קיבל את הדירוג הגבוה ביותר באותה השנה.
האתר מבצע מעקב אחר כל הביקורות הנלקחות בחשבון (שמספרן יכול להגיע ל-270 ביקורות לסרט חדש ומשמעותי) ואחוזי הביקורות החיוביות מאורגנות בטבלה. אם אחוז הביקורות החיוביות הוא 60% או יותר, הסרט נחשב ל-"fresh" שכן זהו הרוב המיוחס שנקבע. אם כמות הביקורות החיוביות היא מתחת ל-60%, ייחשב הסרט ל-"Rotten". בנוסף, מבקרי קולנוע בכירים כגון רוג'ר איברט, דסון תומסון, סטיבן האנטר וליסה שוורצבאום, מוצגים ברשימה מיוחדת שנקראת "Top Critics", המציגה את הביקורות שלהם לקריאה באופן נפרד, אף על פי שהם משוקללים עם שאר הביקורות באתר.
באפריל 2024 פרסם האתר רשימה מעודכנת של "300 הסרטים הטובים ביותר בכל הזמנים" על פי דירוגי האתר. בראש הרשימה נמצא הסרט "סודות אל איי" שהופק ב 1997.
שלוחות בינלאומיות

גרסאות מקומיות של האתר זמינות בבריטניה ובאוסטרליה. קוראים אשר נכנסים ל-Rotten Tomatoes מצרפת או מגרמניה מופנים אוטומטית לגרסה הבריטית של האתר, המכילה תאריכי יציאה לאקרנים באירופה, רשימת בתי קולנוע מקומיים, מידע על מכירות הכרטיסים ומקדמת ביקורות של מבקרים מבריטניה. כיום אין כל אפשרות למשתמשים אלה להיכנס לגרסה האמריקאית של האתר, למעט דרך פרוטוקול תקשורת מסוג Tunneling או דרך שרת פרוקסי מתאים. הגרסאות המקומיות מכילות את כל המידע שמכיל האתר האמריקאי, ועליו נוסף, מידע המתוחזק על ידי עורכים בלונדון ובסידני.
מתאם סטטיסטי למכירות כרטיסים

לפי מחקר לא מדעי שנערך בשנת 2008 על ידי אריק לאנדגארד (Erik Lundegaard), ‏סרטים אשר יצאו לאקרנים בשנת 2007 וקיבלו באתר ציון "fresh", הרוויחו בממוצע 1,000$ יותר לכל הקרנה מאשר סרטים אשר קיבלו באתר ציון "rotten"‏
מחקר נוסף שנערך על ידי העיתון USA Today בשנת 2003, ללא קשר ישיר לאתר, הגיע למסקנות דומות: "ככל שהביקורות טובות יותר, כך גבוהות יותר מכירות הכרטיסים". עוד מצא המחקר שבניגוד לדעה הרווחת, מבקרי קולנוע נוטים להסכים אחד עם השני יותר מאשר הם נוטים לחילוקי-דעות.
ביקורות "Fresh" או "Rotten" קיצוניות

יותר ממאתיים סרטים קיבלו באתר דירוג של 0%.
מספר סרטים קיבלו 100% ביקורות מסוג "Fresh", הגבוה ביותר האפשרי, ובהם:
12 המושבעים
M
אדם על חבל
אוגטסו מונוגטרי
אוליבר טוויסט
אוניית הקרב פוטיומקין
אנטומיה של רצח
גט - המשפט של ויויאן אמסלם
גן עדן האבוד: רצח הילדים בגבעת רובין הוד
גרשו את השטן בחזרה לגיהנום
דני רוז האיש מברודוויי
דראגסטור קאובוי
האוצר מסיירה מדרה
הבהלה לזהב
הבטלנים
הגולם: כיצד הוא בא לעולם
הגנב מבגדאד
החברים של יאנה
החנות מעבר לפינה
המבצר הנסתר
המורד
המכנסיים הלא מתאימים
הנער
הנץ ממלטה
הנרי החמישי
הסימן של זורו
הסמוראי
הצגת הקולנוע האחרונה
הקצין והקטינה
הרפתקאות רובין הוד
הרפתקה מצמררת
זיכרונות אהבה מפירנצה
חוק התשוקה
חטיפת פלהם 123
טיול לא מהעולם הזה
טמפופו
ישנוני
כובע צילינדר
כלב אנדלוסי
כלתו של פרנקנשטיין
לאורה
ל'אטאלנט
להקה בדרכים
לילה וערפל
לפני הזריחה
מכתב מאישה אלמונית
מסעות סאליבן
מר לינקולן הצעיר
מרכבת הדואר
נאנוק איש הצפון
נהר אדום
סטאלקר
סיפור טוקיו
סיפור פילדלפיה
עד התביעה
עיר שמנה
ענבי זעם
פינוקיו
פרנקנשטיין
צל של ספק
צעצוע של סיפור 2
צעצוע של סיפור
קבר הגחליליות
קרייזי
רוג'ר ואני
רומא עיר פרזות
שבעת הסמוראים
שואה
שיר אשיר בגשם
שכר האימה
שלגי הקילימנג'רו
שלושה אידיוטים
שלושת הצבעים: אדום
שליחות קטלנית
תקוות גדולות
Stop Making Sense
הערות שוליים

↑   נירית אנדרמן, אתר ביקורות הקולנוע "רוטן טומייטוז" מנסה להתמודד עם הביקורת נגדו, באתר הארץ, 25 בספטמבר 2024
↑  Lazarus, David (2000-04-26). "San Francisco Chronicle, 2000". Sfgate.com. נבדק ב-2009-12-04.
↑  "Senh Duong interview, 1999". Asianconnections.com. 1998-08-18. אורכב מ-המקור ב-2009-09-27. נבדק ב-2009-12-04.
↑  Ryan, Tim. "Rotten Tomatoes Oral History". Rottentomatoes.com. נבדק ב-2009-12-04.
↑  "Hollywood Reporter". Hollywoodreporter.com. 2004-06-29. נבדק ב-2009-12-04.
↑  "Hollywood Reporter, 9/9/05". Hollywoodreporter.com. נבדק ב-2009-12-04.
↑  Graser, Marc (2010-01-04). "Flixster buys Rotten Tomatoes". Variety. נבדק ב-2010-01-04.
↑  300 Best Movies of All Time (באנגלית אמריקאית)
↑  דורון פרידמן, אתר Rotten Tomatoes קבע: זהו הסרט הטוב ביותר בכל הזמנים, באתר ישראל היום, 1 במאי 2024
↑  Lundegaard, Erik (2008-07-02). "Why We Need Movie Reviewers: Despite popular belief, critically acclaimed movies actually sell better". Slate.
↑  Wloszczyna, Susan; DeBarros, Anthony (2004-02-25). "Movie critics, fans follow surprisingly similar script". USA Today. נבדק ב-2010-05-22.
אורנבורג

ערך זה עוסק בעיר ברוסיה. אם התכוונתם למשמעות אחרת, ראו .
אוֹרֶנבּוּרג (ברוסית: Оренбург), עיר ברוסיה בדרום הרי אורל השוכנת 1,478 ק"מ דרום־מזרחית למוסקבה ובסמוך לגבול עם קזחסטן. נמצאת על נהר אורל ליד שפך הנהר סקמרקה אליו. בירת מחוז אורנבורג. אוכלוסיית העיר מונה מעל 564,000 תושבים (2018).
היסטוריה

העיר הראשונה בשם זה נוסדה ב-1735, במקום שנמצאת היום עיר אורסק. העיר המודרנית נוסדה ב-30 באפריל 1743 ונקראה על שם הנהר אורל מ-5 באוקטובר 1773 עד 23 במרץ 1774 העיר עמדה במצור של צבאו של ימליאן פוגצ'וב, מנהיג מרד האיכרים נגד הקיסרית יקתרינה השנייה. מ-1920 עד 1925 - בירת הרפובליקה האוטונומית הקירגיזית, לימים הרפובליקה הקזחית. מ-1934 מרכז מחוז אורנבורג.
בין 1938 ל-1957 נקראה צ'קאלוב על שם חלוץ הטיס הסובייטי ואלרי צ'קאלוב. בתקופת מלחמת העולם השנייה הועברו לעיר בתי חרושת רבים מהחלק האירופאי של ברית המועצות ואחר כך נשארו בה, דבר שעזר באופן משמעותי להתפתחות הכלכלית של העיר.
תחבורה

אורנבורג שימשה כעיר בעלת חשיבות רבה מבחינה תחבורתית כבר בתחילת המאה ה-20 לאחר שנבנתה מסילת רכבת אורנבורג-טשקנט וסמרה- זלאטואוסט.
נמל תעופה של אורנבורג הוא נמל תעופה אזרחי הנמצא 25 ק"מ מזרחית לעיר. בשנת 1992 הוא קיבל מעמד בינלאומי. חברת התעופה אורנאייר מנצלת את הנמל כנמל הבית שלה. כמו כן בנמל זה ממוקמים משרדי חברה "איקאר".
ערים תאומות

רוסיה אופה, רוסיה
קזחסטן אורלסק, קזחסטן
ארצות הברית אורלנדו, פלורידה, ארצות הברית
בולגריה בורגס, בולגריה
טג'יקיסטן חוג'נד, טג'יקיסטן
פולין לגניצה, פולין
איסלנד רקיאנסבאר, איסלנד
אוגוסטוס פיצרוי

אוגוסטוס הנרי פיצרוי, הדוכס השלישי מגראפטון (באנגלית: Augustus Henry FitzRoy, 3rd Duke of Grafton;‏ 28 בספטמבר 1735 – 14 במרץ 1811), היה מדינאי בריטי מהמפלגה הוויגית שכיהן כראש ממשלת בריטניה.
בשנת 1768, בגיל 33 הוא התמנה כראש ממשלה בהיותו מנהיגם של תומכי ויליאם פיט האב והיה ראש הממשלה שנכנס לתפקידו בגיל הצעיר ביותר עד אשר התמנה לתפקיד ויליאם פיט הבן 15 שנה לאחר מכן. עם זאת הוא השתדל להפגין את יכולתו להתמודד עם האתגרים ההולכים וגדלים של שליטתה הגלובלית של בריטניה בעקבות ניצחונה במלחמת שבע השנים. הוא ספג ביקורת קשה על כך שאפשר לצרפת לספח את קורסיקה ופינה את מקומו ב-1770 לטובתו של הלורד נורת'.
ראשית חייו

אוגוסטוס פיצרוי היה בנם של לורד אוגוסטוס פיצרוי שהיה קפטן בצי המלכותי ושל אליזבת' קוסבי, בתו של קולונל ויליאם קוסבי שהיה המושל של המושבה ניו יורק. אביו של פיצרוי היה בנו השלישי של צ'ארלס פיצרוי, הדוכס גראפטון השני ושל ליידי הנרייטה סומרסט, מה שהפך את פיצרוי לנין הן של הנרי פיצרוי, דוכס גראפטון הראשון ושל צ'ארלס סומרסט, המרקיז מווסטר. הוא היה צאצא מדור רביעי של צ'ארלס השני, מלך אנגליה ושל פילגשו ברברה פלמר. הוא התחנך בבית ספר האקני (Hackney School), ביצע את מה שנקרא "הטיול הגדול" (Grand Tour) באירופה וקיבל תואר מאוניברסיטת קיימברידג'.
קריירה פוליטית

ב-1756 נברח פיצרוי לבית הנבחרים כנציג של מחוז הבחירה של בוראוברידג' (Boroughbridge) שהיה מחוז כיס. כמה חודשים לאחר מכן הוא עבר לייצג את מחוז ברי סט' אדמונדס (Bury St Edmunds) שהיה בשליטתה של משפחתו. שנה לאחר מכן מת סבו והוא ירש ממנו את תואר האצולה ונכנס כדוכס השלישי מגרפטון לבית הלורדים.
פיצרוי החל להתבלט בשדה הפוליטיקה לראשונה כמתנגד של הלורד ביוט שהיה מועדף של המלך ג'ורג' השלישי. גרפטון הצטרף לדוכס מניוקאסל בחזית שעמדה מול הלורד ביוט שתקופת כהונתו כראש ממשלה הייתה קצרה בעיקר עקב התחושות שתנאי השלום כפי שסוכמו בחוזה פריז ב-1763 לא תאמו את היכולות שהפגינה בריטניה במלחמת שבע השנים.
ב-1765 התמנה גרפטון למועצה המלכותית ואז, לאחר דיונים עם ויליאם פיט האב הוא מונה כמזכיר המדינה למחלקה הצפונית בממשלתו הראשונה של הלורד רוקינגהם. אף על פי כן הוא פרש בשנה שלאחר מכן ופיט דאג ליצור עבורו את משרת הלורד הראשון של האוצר מבלי שיהיה ראש ממשלה.
בעקבות מחלתו של פיט ב-1767 הפך גרפטון המנהיג בפועל של הממשלה ושנה לאחר מכן מונה באופן רשמי כראש הממשלה. חילוקי דעות פוליטיים, ההשפעה של משבר קורסיקה וביקורת קשה בעיתונות גרמו להתפטרותו בינואר 1770. ב-1771 הוא מונה לורד שומר החותם בממשלתו של נורת', אך התפטר ב-1775 עקב היותו בעד נקיטתו של קו פייסני כלפי המושבות בצפון אמריקה. בממשלתו השנייה של הלורד רוקינגהם ב-1782 הוא מונה שוב כלורד שומר החותם. בשנותיו האחרונות הוא היה יוניטריסיאניסט בולט.
אוגוסטין

ערך זה עוסק בהר בארצות הברית. אם התכוונתם למשמעות אחרת, ראו .
| --- | --- |
הר אוגוסטין, 1986
הר אוגוסטין, 1986
 מידע כללי
 סוג הר:  הר געש פעיל
 גובה:  1,260 מטר
 מדינה:  ארצות הברית 
 מיקום:  קוק אינלט, אלסקה, ארצות הברית
 רכס הרים:  Aleutian Arc 
 מספר הר געש:  -1103-01
 התפרצות אחרונה:  2006
 קואורדינטות:  59°21′47″N 153°25′50″W﻿ / ﻿59.36306°N 153.43056°W﻿ / 59.36306; -153.43056
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופוראוגוסטין(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופוראוגוסטין 
 
הר הגעש אוגוסטין (באנגלית: Augustine Volcano) הוא הר געש פעיל היוצר את האי אוגוסטין בצידו הדרום מערבי של מפרץ קוק (אנ') לחוף מדינת אלסקה שבארצות הברית, 280 ק"מ דרום מערבית לאנקורג'.
תיאור ההר

הר אוגוסטין הוא מעגלי בצורתו, שרוחבו 12 ק"מ ממזרח למערב ו-10 ק"מ מצפון לדרום. במרכזו נמצאת הפסגה שגובהה 1,260 מטרים.
בפסגת ההר מספר כיפות שנוצרו בעקבות ההתפרצויות הרבות של ההר, וסביב הפיסגה שרידים למפולות אדמה רבות שנגרמו בשל ההתפרצויות.
התפרצויות בעת האחרונה

ב-27 במרץ 1986 התפרץ ההר, ובשל ענן האפר נעצרה התעופה האווירית באזור העיר אנקורג' למספר ימים.
ב-11 בינואר וב-13 בינואר 2006 התפרץ ההר מספר פעמים. עמוד העשן והאפר הגיע לגובה של 15,849 מטרים.
הערות שוליים

↑  אתר Global Volcanism Program
| --- | --- |
בקרת זהויות :  NLI: 987007539167605171  LCCN: sh87001044  VIAF: 315526421   WorldCat (עם VIAF): 315526421 
התפרצות הר אוגוסטין ב-12 בינואר 2006.
We Found Love (וידאו קליפ)

| --- | --- |
צילום מסך של סצנה מהקליפ, בה נראית ריהאנה מקיאה סרטים ורודים ולבנים
צילום מסך של סצנה מהקליפ, בה נראית ריהאנה מקיאה סרטים ורודים ולבנים
 בימוי:  מלינה מצוקס
 הופק בידי:  ג'ולייט לארת'   בן סאליבן   פריטיבירד (הפקה משנית)   קנדיס אואקנין (הפקה בפועל)
 עריכה:  ג'ף סליס
 שחקנים ראשיים:  ריהאנה   דאדלי או'שונסי
 מוזיקה:  ריהאנה
 מדינה:  ארצות הברית
 חברת הפקה:  דאף ג'אם • SRP
 חברה מפיצה:  יוניברסל מיוזיק גרופ
 הקרנת בכורה:  19 באוקטובר 2011 (פרימיירה)   22 באוקטובר 2011 (הורדה)
 משך הקרנה:  4:36
 שפת הסרט:  אנגלית
הקליפ לשיר "We Found Love" אשר יצא לאור על ידי הזמרת הברבדית ריהאנה בוים על ידי מלינה מצוקס. הוא צולם בין התאריכים 26–28 בספטמבר 2011 באתר "New Lodge" שבבלפסט ובבנגור ששתיהן נמצאות בצפון אירלנד. מדיווחים שנמסרו ל-BBC דווח כי אנשים רבים נסעו למקום לראות את הזמרת ובכך יצרו פקקים באזור. הקליפ יצא לאור ב-19 באוקטובר 2011 והיה זמין להורדה דיגיטלית 3 ימים לאחר מכן. נכון לפברואר 2021 הקליפ עומד על 956 מיליון צפיות באתר יוטיוב.
הקליפ מתחיל במונולוג שבוצע על ידי הדוגמנית אג'ינס דיין כאשר מקביל נראות סצנות של ריהאנה עם בן זוגה (אותו מגלם הדוגמן דאדלי או'שונסי) כאשר חלק מהסצנות הן סצנות רומנטיות אך חלק מהסצנות הן סצנות בהן הזוג רב וצועק זה על זו על מנת להראות את העליות והמורדות במערכת היחסים שלהם כאשר מה שמוביל לחלק מהמורדות האלו העובדה שמערכת היחסים ביניהם משלבת שימוש בסמים ואלימות פיזית. בסוף הקליפ היא מוצאת אותו שרוי על רצפת ביתם שהוא שתוי או מסומם ומחליטה לעזוב אותו. במקביל לסצנות אלו נראות סצנות של כותב ומפיק השיר קלווין האריס שהוא עורך מסיבה בשטח פתוח. בנוסף הקליפ מכיל גם אזכורים לסרטים וקליפים של אמנים אחרים.
מבקרים רבים ציינו כי הקליפ מרגיש כמו "סרט קצר" והשוו אותו לסרטים כמו טריינספוטינג ורקוויאם לחלום. בנוסף חלק גם השוו את הקליפ לקליפים "S&M" ו-"Man Down" של הזמרת שיצאו באותה שנה לאור העובדה ששלושתם היו למעוררי מחלוקת. הקליפ אכן היה למעורר מחלוקת כאשר גרר תגובות שליליות מצד כמרים כמו ברנדון וורד, ג'ון קולונלו וקרן אולסטר לסרטן שמתחו ביקורת על כך שהקליפ הציג את ריהאנה כמישהי שמקיימת יחסי מין בהשפעת סמים ומעשנת סמים לא חוקיים. כתוצאה מכך הקליפ לא שודר בערוצי המוזיקה בצרפת במהלך שעות היום. הקליפ זכה להצלחה רבה כאשר זכה בפרס גראמי ובפרס "קליפ השנה" בטקס פרסי ה-VMA ובכך הפכה הזמרת לזמרת הראשונה בהיסטוריה שזכתה בפרס זה פעמיים. בנוסף הוא גם הגיע למקום הראשון בפולין ורומניה אודות ניגונים רבים בערוצים הטלוויזיה.